Mestská časť Bratislava - Nové Mesto

Materiál na rokovanie
Miestneho zastupiteľstva
dňa 17.12.2013

Návrh na schválenie prípadu osobitného zreteľa 
týkajúceho sa prenájmu časti pozemku registra „C“ KN v k.ú. Nové Mesto: 
parc. č. 11488 – Zastavané plochy a nádvoria o celkovej výmere 3080 m2 
v časti 34,5 m2, zapísaného na LV č. 2382
pre spoločnosť Bavint, s.r.o., so sídlom Digital Park II, Einsteinova 25, 851 01  Bratislava, IČO: 36 725 994, v zastúpení spoločnosti K.T. Plus, s.r.o., so sídlom Kopčianska 15, 851 01  Bratislava, IČO: 35 958 766

Predkladá: 					Materiál obsahuje:                                                                      Ing. Ľudovít Kollárik                         	1. návrh uznesenia  
prednosta MÚ BNM				2. dôvodovú správu
3. žiadosť žiadateľa
4. plnomocenstvo
5. výpis z OR Bavint, s.r.o. a K.T. Plus, s.r.o.
6. zmena žiadosti žiadateľa
7. Informatívne mapky 5x
8. Záväzné stanovisko Mestskej časti BA-NM
9. Rozhodnutie o umiestnení stavby č. 676
10. Návrh na vydanie zmeny Rozhodnutia o umiestnení stavby č. 676
11. Znalecký posudok, ktorého súčasťou je aj čiastočný LV č. 2382 a územnoplánovacia informácia

Spracovateľ:                                  					Stanovisko právnej
EKO-podnik VPS, 							skupiny:
Ing. Róbert Molnár, riaditeľ 				   		                        				
					
Na rokovanie prizvať:
- spracovateľa
- Mgr. Mariannu Moravcovú Tomčíkovú   		                        		
poverenú vedením oddelenia podnikateľského,
právneho a správy majetku                        

December 2013
Návrh uznesenia:

Miestne zastupiteľstvo    

s c h v a ľ u j e 

prenájom časti pozemku registra „C“ KN v k.ú. Nové Mesto, parc. č. 11488 – Zastavané plochy a nádvoria o celkovej výmere 3080 m2, vedenom na LV č. 2382, v rozsahu 34,5 m2, ktorý má Mestská časť Bratislava – Nové Mesto zverený od vlastníka pozemku Hlavného mesta SR Bratislavy, a tento ďalej zverila EKO-podniku VPS,

pre spoločnosť Bavint, s.r.o., so sídlom Digital Park II, Einsteinova 25, 851 01  Bratislava, IČO: 36 725 994, v zastúpení spoločnosti K.T. Plus, s.r.o., so sídlom Kopčianska 15, 851 01  Bratislava, IČO: 35 958 766, 

na dobu určitú, do právoplatného ukončenia kolaudačného konania – líniovej stavby chodníka vedľa Račianskej ulice na predmetnej časti pozemku, a to odo dňa účinnosti nájomnej zmluvy,

ako prípad hodný osobitného zreteľa v súlade s ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov z    d ô v o d u,   že spoločnosť Bavint, s.r.o., má záujem a zároveň povinnosť, ako stavebník, v zmysle ● Záväzného stanoviska Mestskej časti Bratislava – Nové Mesto č.j. Star – 1950/2007 zo dňa 31.07.2007, ● Rozhodnutia o umiestnení stavby č. 676, č. ÚKaSP-2007/1011-KHA-676 zo dňa 13.08.2007 – SO 21.1, ako aj v zmysle ● návrhu stavebníka na vydanie zmeny cit. Rozhodnutia o umiestnení stavby č. 676, upraviť a rozšíriť existujúcu cestnú komunikáciu I. triedy – Račiansku ulicu v smere z centra v úseku medzi ulicami Škultétyho a Budyšínskou na dva jazdné pruhy v šírkovom usporiadaní 2x3,00 m jazdné pruhy a 2x0,5m vodiace pruhy, a v tejto súvislosti je potrebné existujúci chodník vedľa uvedenej časti Račianskej ulice o.i. na časti predmetného pozemku rozšíriť a presunúť.

; a to za nájomné stanovené Znaleckým posudkom č. 304/2013 zo dňa 19.11.2013 vyhotoveným znalcom v odbore stavebníctvo Ing. Petrom Vinklerom vo výške 

16,60 € / m2 / rok
spolu vo výške 572,70 € za rok 

za podmienky, že: 

1.	novovybudovanú časť líniovej stavby - chodníka vedľa Račianskej ulice, na časti predmetného pozemku, po jej skolaudovaní, bezplatne a bezodkladne odovzdá do vlastníctva Hlavného mesta SR Bratislavy, čo preukáže právoplatným kolaudačným rozhodnutím a potvrdením Hlavného Mesta SR Bratislavy o nadobudnutí líniovej stavby – časti chodníka do jeho vlastníctva

2. 	bránu a oplotenie, vo vlastníctve EKO-podniku VPS, nachádzajúcu sa na časti predmetného pozemku, na vlastné náklady presunie na hranicu novovybudovanej časti chodníka, pred začatím stavebných prác na chodníku, pričom v prípade porušenia tejto podmienky nájom časti predmetného pozemku zanikne, rozväzovacia podmienka; v prípade poškodenia predmetnej brány, resp. poškodenia predmetného oplotenia je spoločnosť Bavint, s.r.o. povinná bránu a oplotenie na vlastné náklady opraviť

; v prípade porušenia ktorejkoľvek z uvedených podmienok zaplatí spoločnosť Bavint, s.r.o. EKO-podniku VPS zmluvnú pokutu vo výške 5.000,- €.

a)  bez pripomienok

b)  s pripomienkami

Dôvodová správa:

Predmet nájmu: 	prenájom časti pozemku registra „C“ KN v k.ú. Nové Mesto, parc. č. 11488 – Zastavané plochy a nádvoria o celkovej výmere 3080 m2, vedenom na LV č. 2382, v rozsahu 34,5 m2, ktorý má Mestská časť Bratislava – Nové Mesto zverený od vlastníka pozemku Hlavného mesta SR Bratislavy, a tento ďalej zverila EKO-podniku VPS; a to podľa priloženej informatívnej mapky
Účel nájmu: 	úprava a rozšírenie existujúcej cestnej komunikácie I. triedy – Račianskej ulice v smere z centra, v úseku medzi ulicami Škultétyho a Budyšínskou, na dva jazdné pruhy v šírkovom usporiadaní 2x3,00 m jazdné pruhy a 2x0,5m vodiace pruhy, a s tým nerozlučne súvisiace rozšírenie (dobudovanie novej časti) a presun existujúceho chodníka, vedľa uvedenej časti Račianskej ulice, o.i. na časti predmetného pozemku 
Doba nájmu:	doba určitá – od účinnosti nájomnej zmluvy do právoplatného ukončenia kolaudačného konania – líniovej stavby chodníka vedľa Račianskej ulice na predmetnej časti pozemku 
Podmienky nájmu: 	1. bezplatné a bezodkladné odovzdanie novovybudovanej časť líniovej stavby - chodníka vedľa Račianskej ulice, na časti predmetného pozemku, po jej skolaudovaní, do vlastníctva Hlavného mesta SR Bratislavy, čo sa preukáže právoplatným kolaudačným rozhodnutím a potvrdením Hlavného Mesta SR Bratislavy o nadobudnutí líniovej stavby – časti chodníka do jeho vlastníctva
	2. presun brány a oplotenia, vo vlastníctve EKO-podniku VPS, nachádzajúcu sa na časti predmetného pozemku, na náklady spoločnosti Bavint, s.r.o., na hranicu novovybudovanej časti chodníka, a to pred začatím stavebných prác na chodníku, pričom v prípade porušenia tejto podmienky nájom časti predmetného pozemku zanikne, rozväzovacia podmienka; 	v prípade poškodenia predmetnej brány, resp. poškodenia predmetného oplotenia je spoločnosť Bavint, s.r.o. povinná bránu a oplotenie na vlastné náklady opraviť
	; v prípade porušenia ktorejkoľvek z uvedených podmienok zaplatí spoločnosť Bavint, s.r.o. EKO-podniku VPS zmluvnú pokutu vo výške 5.000,- €.
Výška nájomného:	16,60 € / m2 / rok
spolu za vo výške 572,70 € za rok
Skutkový stav:	Spoločnosť Bavint, s.r.o. má záujem a zároveň povinnosť, ako stavebník, v zmysle: 
● Záväzného stanoviska Mestskej časti Bratislava – Nové Mesto (ďalej len „MČ“) č.j. Star – 1950/2007 zo dňa 31.07.2007 /v tomto stanovisku vyjadrila MČ súhlas k investičnému zámeru stavby – polyfunkčného obytného súboru SLOVANY Bratislava – I. etapy, v rámci ktorého navrhla, aby vyvolané investície zahrňovali o.i. aj rozšírenie račianskej ulice v úseku medzi Račianskym mýtom a Budyšínskou ulicou/, 
● Rozhodnutia o umiestnení stavby č. 676, č. ÚKaSP-2007/1011-KHA-676 zo dňa 13.08.2007 – SO 21.1, ako aj v zmysle 
● návrhu stavebníka na vydanie zmeny cit. Rozhodnutia o umiestnení stavby č. 676
	, upraviť a rozšíriť existujúcu cestnú komunikáciu I. triedy – Račiansku ulicu v smere z centra v úseku medzi ulicami Škultétyho a Budyšínskou na dva jazdné pruhy v šírkovom usporiadaní 2x3,00 m jazdné pruhy a 2x0,5m vodiace pruhy, a v tejto súvislosti je potrebné existujúci chodník vedľa uvedenej časti Račianskej ulice o.i. na časti predmetného pozemku rozšíriť a presunúť.
	
Spoločnosť Bavint, s.r.o., ako nový stavebník – nástupca po pôvodnom stavebníkovi - spoločnosti Slovany s.r.o., podala na Miestny úrad Bratislava – Nové Mesto, odd. územného konania a stavebného poriadku, návrh na vydanie zmeny územného Rozhodnutia o umiestnení stavby č. 676 ÚKaSP-2007/1011-KHA-676 zo dňa 13.08.2007 pre stavbu „Polyfunkčný obytný súbor SLOVANY Bratislava – I. etapa“. V rámci predmetného návrhu na zmenu územného rozhodnutia spoločnosť Bavint požiadala o.i. aj o zmenu názvu na „Obytný súbor – Škultétyho ul., Bratislava – Nové Mesto“. Obytný súbor spoločnosť Bavint, s.r.o. plánuje vybudovať medzi ulicami Račianska, Kominárska, Kukučínova a Škultétyho ako súbor deviatich (6 až 11 podlažných so zvýšeným partnerom) obytných objektov B01 až B09 s 333 bytovými jednotkami a podzemnými garážami, dopravne napojených na Kominársku a Škultétyho ulicu.

V predmetnom návrhu na zmenu územného rozhodnutia uviedla spoločnosť Bavint, s.r.o. ako podmieňujúce investície zrealizovať o.i. aj rozšírenie - rekonštrukciu Račianskej ulice v úseku Kraskova – Legerského, ktorá bude spočívať vo vytvorení kontinuálneho dopravného dvojpruhu – v zmysle umiestnenej stavby „Polyfunkčný obytný súbor Slovany – I. etapa“ v šírke dvoch dopravných pruhov 3,0 + 0,5 m, vytvorenie pravého odbočovacieho pruhu z Račianskej do Škultétyho ulice formou „Bypassu“, vo vybudovaní svetelne riadenej križovatky Legerského ul. – Račianska ulica s možnosťou otáčania vozidiel, odbočenie zo Šuňavcovej bude ľavosmerné a aj pravosmerné. 

V pôvodnom územnom rozhodnutí č. 676 – konkrétne SO 21.1 rozšírenie Račianskej ulice bolo stanovené, že stavebný objekt mal riešiť rozšírenie komunikácie Račianska ul. v smere z centra v úseku medzi ulicami Škultétyho a Budyšínskou na dva jazdné pruhy v šírkovom usporiadaní 2x3,00 m jazdné pruhy a 2x0,5m vodiace pruhy. Šírka chodníka bola navrhovaná na 3,0m .....

V zmysle vyššie uvedených skutočností potrebuje spoločnosť Bavint, s.r.o. pre vydanie nového územného rozhodnutia na základe svojej žiadosti o zmenu pôvodného územného rozhodnutia č. 676, súhlas vlastníka / správcu predmetného pozemku, na realizáciu a presun chodníka – líniovej stavby, t.j. upraviť k nemu právny vzťah, čo navrhuje formou nájmu. Uvedené z dôvodu, že rozšírenie Račianskej ulice a následný presun chodníka nie je možné zrealizovať inak ako na predmetnom pozemku. 
Podľa § 9a ods. 9 zákona č. 138/1991 Zb. o majetku obcí v platnom znení platí, že: „Ak tento alebo osobitný predpis neustanovuje inak, ustanovenia odsekov 1 až 3 a 5 až 7 je obec povinná primerane použiť aj pri prenechávaní majetku obce do nájmu, a to najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci okrem
 a) hnuteľnej veci vo vlastníctve obce, ktorej zostatková cena je nižšia ako 3 500 eur,
 b) nájmu majetku obce, ktorého trvanie s tým istým nájomcom neprekročí desať dní v kalendárnom mesiaci,
 c) pri nájmoch majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený; zámer prenajať majetok týmto spôsobom je obec povinná zverejniť najmenej 15 dní pred schvaľovaním nájmu obecným zastupiteľstvom na svojej úradnej tabuli a na svojej internetovej stránke, ak ju má obec zriadenú, pričom tento zámer musí byť zverejnený počas celej tejto doby“.

Ustanovenie § 9a ods. 9 písm. c) zákona o majetku obcí umožňuje obciam reagovať na špecifické situácie v súvislosti s prenechávaním majetku do nájmu a v týchto odôvodnených prípadoch nemusí obec postupovať podľa § 9a odseku 1 až 3 zákona o majetku obcí a nemusí vyžadovať ani trhové nájomné. Prípady hodné osobitného zreteľa zákon nekonkretizuje, je v pôsobnosti obecného zastupiteľstva rozhodnúť trojpätinovou väčšinou prítomných poslancov, v ktorých prípadoch uplatní tento postup.